Тимур Мұратұлы Сүлейменов

Тимур Мұратұлы Сүлейменов (5 сәуір 1978 жыл, Павлодар) — Қазақстанның мемлекет қайраткері, қаржыгер және кәсіпкер, 2023 жылдан бастап қызметтегі Ұлттық банк төрағасы. Оған дейін 2016—2019 жылдары Ұлттық экономика министрі және 2022—2023 жылдары Президент Әкімшілігі басшысының бірінші орынбасары болған.

 Өмірбаяны 
1978 жылғы 5 сәуірде Қазақ Кеңестік Социалистік Республикасында дүниеге келді. Арғын тайпасының Қуандық руының Тоқа бөлімінен шыққан.

2000 жылы Павлодар мемлекеттік университетін «Әлеуметтік саладағы мен өнеркәсіптегі экономика және менеджмент» мамандығы бойынша тәмамдады. 2002 жылы Болашақ стипендиясымен Колледж-Парктегі Мэриленд университетінің магистратурасын «қаржы» мамандығы бойынша тәмамдағаннан кейін 2006 жылға дейін  Ernst & Young Kazakhstan компаниясының салық жөніндегі кеңесшісі болды. 

Кейін 3 жыл бойы ҚазМұнайГаз Барлау Өндіру АҚ салық есебі және салықтық жоспарлау департаментінің директоры болды. 

Бұдан кейін Сүлейменовтың еңбек жолы Үкіметте жалғасты. 

Қазақстан Үкіметінің № 369 бұйрығымен Экономика және бюджеттік жоспарлау министрінің орынбасары болып тағайындалды.

2010 жылы Экономика және бюджеттік жоспарлау министрлігінің атауы Экономикалық даму және сауда министрлігі болып өзгеріп, Сүлейменов орынбасарлығына қайта тағайындалып, жұмысын 2012 жылға дейін атқарды.

Жоғары Еуразиялық экономикалық кеңестің 2011 жылғы № 2 шешіміне сәйкес Еуразиялық экономикалық комиссияның алғашқы құрамына еніп, 2012 жылы тұңғыш Экономика және қаржы саясаты жөніндегі Алқа мүшесі (Министр) болып тағайындалды.

2017 жылғы қаңтар—қыркүйекте Қазақстан Үкіметінің Қазақстан Ұлттық Банкіндегі өкілі;

2017—2019 жылдары “ҚазАгро” Ұлттық басқарушы холдингі” акционерлік қоғамының Директорлар кеңесінің мүшесінде болды.

Еуразиялық экономикалық комиссияның Экономика және қаржы саясаты жөніндегі Алқа мүшесі (Министр) лауазымын иеленіп отырғанда 2016 жылдың соңында Қазақстан Президентінің  № 395 жарлығымен Ұлттық экономика министрі болып тағайындалды. Комиссиядағы мүшелігінен (Министрлігінен) 4 айдан кейін босатылса, Экономика министрлігінен 2019 жылы 25 ақпанда босатылды.

3 күннен кейін Ұлттық банкінің төрағасының орынбасары болып тағайындалып, бұл қызметте 20 күн болды.

Лауазымынан босатылған күні-ақ Президенттің № 2 жарлығымен Президент көмекшісі болып тағайындалды.

2019—2020 жылдары Самұрық-Қазына акционерлік қоғамының Директорлар кеңесінің мүшесінде болды.

2019 жылғы шілдеде Президенттің № 77 жарлығымен Президент Әкімшілігі басшысының орынбасары болып тағайындалды.

2019 жылғы қазаннан бастап Қазақстан Президенті жанындағы Ұлттық инвесторлар кеңесі аппаратының мүшесі.

2020 жылғы ақпаннан бастап Қазақстан Президенті Әкімшілігі жанындағы Әлеуметтік-экономикалық реформаларды талдау және мониторингі орталығының басшысы.

2022 жылға дейін орынбасары болса, одан кейін Президенттің № 766 жарлығымен бірінші орынбасары болып тағайындалды.

Лауазымынан 2023 жылғы 1 қыркүйекте босатылып, 3 күннен кейін Президенттің № 334 жарлығымен Ұлттық банк төрағасы болып тағайындалды.

 Жеке өмірі 
Үйленген, жұбайы Айгерім Болатқызы Сүлейменова (тумысында Кішкембаева, 1979 туған). Балалары: ұлдары — Жәңгір (2002 туған), Тайыр мен Мадияр (2010 туғандар) және қызы — Мерейлі (2005 туған).  

Әкесі Мұрат Құснұлұлы Сүлейменов (1954 туған) жоғары санатты дәрігер-хирург-онколог және әлеуметтік гигиена және денсаулық сақтау ұйымының бірінші санатты дәрігері бар.  Оның жетекшілігіммен Қазақстанда алғаш рет танымал онкологиялық реестр, онкологиядағы автоматтандырылған ақпараттық жүйе енгізілді, оның бағдарламалық өнімі 1988 жылдан бері  Іс-әрекеттің индикативті негізінде қолданылып келеді, кейіннен олар Семей, Шығыс Қазақстан, Оңтүстік Қазақстан, Солтүстік Қазақстан және Талдықорған облыстарында енгізілді.  КСРО және Қазақстан денсаулық сақтау үздігі.

Анасы Жұпар Азықанқызы Сүлейменова (1954 туған) — дәрігер.

Қарындасы Данара Мұратқызы Сүлейменова (1985 туған) — дәрігер, философия докторы.

Қазақ, орыс, және ағылшын тілдерін меңгерген.

 Марапаттары 
 1-дәрежелі Еуразиялық экономикалық одақты құруға қосқан үлесі үшін медалі (Еуразиялық экономикалық комиссия, 2015);
 Астанаға 20 жыл медалі (2018);
 Еуразиялық экономикалық одақтың дамуына қосқан үлесі үшін медалі (Еуразиялық экономикалық комиссия, 2019);
 Еуразиялық экономикалық одаққа 10 жыл медалі (Еуразиялық экономикалық комиссия, 2024).

 Дереккөздер

Санат:Қазақстан мемлекет қайраткерлері
Санат:Қазақстан экономика министрлері
Санат:Астанаға 20 жыл медалінің иегерлері
Санат:Павлодар мемлекеттік университеті түлектері
Санат:Колледж-Парктегі Мэриленд университеті түлектері
Санат:ҚазМұнайГаз тұлғалары
Санат:Қазақстан Республикасы Ұлттық банкінің төрағасының орынбасарлары